باجی قائد السبسی

محمد باجی قائد السبسی (29 نومبر 1926ء – 25 جولائی 2019ء) تونس کے ایک سیاست دان تھے۔ 2014ء سے 2019ء تک تونس کے پانچویں صدر رہے۔ اس سے قبل وہ فروری 2011ء سے دسمبر 2011ء تک تونس کے عبوری وزیر اعظم بھی رہے۔ تونس کے آئین کے تحت ان کی جگہ پارلیمان کے اسپیکر، محمد الناصر عبوری دور کے لیے ملک کے صدر منتخب ہو گئے۔

سیاسی زندگی 
انہوں نے سیاست میں قدم 1941ء میں رکھا۔ باجی قائد السبسی تونس میں 2011ء کے اوائل میں سابق مطلق العنان صدر زین العابدین بن علی کی حکومت کے خلاف عوامی بغاوت کے بعد اہم کردار رہے تھے۔ اس کو عرب بہاریہ کا نام دیا گیا تھا اور تونس کے بعد مشرق وسطی اور شمالی افریقا کے دوسرے ممالک میں بھی مطلق العنان حکمرانوں کے خلاف عوامی احتجاجی تحریکیں برپا ہوئی تھیں اور لیبیا میں معمر قذافی، مصر میں حسنی مبارک اور یمن میں علی عبد اللہ صالح کو ان کے نتیجے میں اقتدار سے ہاتھ دھونا پڑے تھے۔ السبسی کو جنوری 2011ء میں عوامی انقلاب کے نتیجے میں زین العابدین بن علی کی معزولی اور ملک سے فرار کے بعد عبوری دور کے لیے وزیر اعظم مقرر کیا گیا تھا۔ اس کے تین سال کے بعد وہ ملک کے صدر منتخب ہو گئے تھے۔ وہ 2011ء میں عرب بہاریہ انقلاب سے قبل بھی تونس کی ایک معروف شخصیت رہے تھے۔ وہ تونس کی آزادی کے بعد ملک کے بانی صدر حبیب بورقیبہ کے دور حکومت میں وزیر خارجہ رہے تھے اور زین العابدین بن علی کے دور حکومت میں وہ پارلیمان کے اسپیکر رہے تھے۔

انہوں نے اپریل 2019ء میں یہ اعلان کیا تھا کہ وہ 2019ء میں ہونے والی صدارتی انتخابات میں دوسری مدت کے لیے امیدوار نہیں ہوں گے حالانکہ ان کی جماعت انہیں دوبارہ امیدوار بنانے کے حق میں تھی اور اب تک اس نے اپنے کسی صدارتی امیدوار کا اعلان نہیں کیا ہے۔

وفات 
25 جولائی 2019ء کو خالق حقیقی سے جا ملے۔ صدر السبسی کو گذشتہ ماہ بھی تشویش ناک حال میں فوجی اسپتال داخل کیا گیا تھا اور وہ ایک ہفتے تک زیر علاج رہے تھے۔ اس وقت بھی ان کی موت کی افواہیں گردش کرتی رہی تھیں۔

حوالہ جات 

1926ء کی پیدائشیں
2019ء کی وفیات
افریقی سیاسی رہنماؤں کے رہنمائی سانچے
تونس کے وزرائے اعظم
تونس کے وزرائے خارجہ
تونسی صدور
کامنز زمرہ جس کا ربط ویکی ڈیٹا پر ہے
ولایت تونس کی شخصیات
یورپی نژاد تونسی شخصیات
اکیسویں صدی کی تونسی شخصیات
بیسویں صدی کی تونسی شخصیات
شخصیات جو دفتر میں انتقال کر گئے
تونسی مسلم